Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Benjamin Netanyahu:
Hamasi lüüasaamine annaks Iraani terroriteljele tugeva löögi.
Iisraeli ametkondadevaheline delegatsioon sõidab Washingtoni,
et leevendada USA muret IDFi maismaarünnaku suhtes Rafah's.
USA keskväejuhatus tegi rea rünnakuid
Iraani käsilase Ansar-Allah' vastu,
kuna hutid on lubanud laiendada tegevust vaba laevaliikluse vastu.
Iisrael peab võitma sõja islamistliku terrorirühmituse Hamas vastu
oma tuleviku ja eelkõige Lähis-Ida ja Lääne tsivilisatsiooni tuleviku nimel.
Peame selle sõja võitma. Sellest sõltub Iisraeli püsimajäämine,
Iisraeli tulevik ja minu arvates ka tulevik Lähis-Idas ja kaugemalgi.
See võit on käeulatuses.
Kõnes Ameerika-Iisraeli avalike suhete komitee delegatsioonile
kirjeldas peaminister Benjamin Netanyahu
Jeruusalemma arusaama võidust.
Kuidas defineerime võitu?
Defineerime seda Hamasi sõjalise ja valitsemisvõimekuse hävitamisena.
Defineerime seda ka pantvangide tagastamisena,
millega praegu tegeleme. Sellepärast ma veidi hilinesingi,
sest pidime juhendama oma Dohasse suunduvat delegatsiooni.
Ja defineerime seda ka taandarengu takistamisena,
et Gaza ei muutuks tulevikus mingil ajal Iisraelile ohuks.
See on oluline.
Põhjarindel tahame taastada oma rahvale ohutud tingimused.
See eeldab Hezbollah' taandumist. Saame sellega tegeleda.
Ka see on osa meie eesmärkidest, millest me ei loobu.
Netanyahu kinnitas lisaks, et võit islamistliku Hamasi vastu
oleks sisuliselt ka terav löök
Iraani Islamivabariigi juhitavale terroriteljele.
Kui saavutame need eesmärgid,
anname tugeva löögi ka Iraani terroriteljele, mis on kõige selle taga,
mida täna siin näeme.
Peame kõik mõistma, et see pole ainult Iisraeli võitlus.
See on võitlus meie tuleviku eest, kuid see on ka võitlus Iisraeli,
Ameerika ja mõõdukate araablaste telje võidu eest Iraani telje vastu.
Kui me ei saa seda võitu, millest rääkisin,
jääb meile lüüasaamine.
Kaotus tähendab kohutavaid asju meie ja Lähis-Ida tulevikule
ning kaugemalgi.
Sest see on tsivilisatsiooni sõda barbaarsuse vastu,
nende vahel, kes tahavad viia Lähis-Ida tagasi keskaega,
varasesse keskaega, ja nende, kes tahavad,
et see liiguks 21. sajandi progressi ja edasimineku ajastusse.
Selles lahing seisnebki. See on väga suur võitlus.
Erinevalt jõulisest desinformatsioonist,
mida totalitaarsed meediaväljaanded Lääne ühiskondades levitavad,
väljendas peaminister Netanyahu Iisraeli ühtset toetust
Jeruusalemma sõjaeesmärkidele islamistliku Hamasi
ja selle terroristlike liitlaste vastu Gaza sektoris.
Siiski, kuigi Iisraeli ühiskond
on pikaajaliste vasturääkivuste tingimustes endiselt väga vastupidav,
ja Lääne juhid on alates Hamasi kohutavast rünnakust 7. oktoobril
Iisraeli sõjasihtidele järjekindlat toetust väljendanud,
näib massiline desinformatsioon katastroofi väljavaadete suhtes
Iisraeli rünnaku korral Gaza piirilinna Rafah'sse murettekitav.
Üheks näiteks oli Saksa kantsleri Olaf Schulzi visiit Jeruusalemmas
selle nädala alguses, mil ta väljendas Saksamaa otsekohest toetust
Iisraeli enesekaitseõigusele alates 7. oktoobrist.
Iisraeli sõjaline operatsioon Gaza sektoris
on nüüdseks kestnud umbes viis kuud
ja suur osa Hamasi sõjalisest infrastruktuurist on hävitatud.
Nende viie kuu jooksul on hind inimeludes ja tsiviilohvrite arv
kasvanud äärmiselt suureks. Paljude sõnul on see liiga suur.
Partnerina ja Iisraeli sõbrana olen jaganud peaministriga oma muret
selle sõja arengute pärast.
Hamasi terroristide vastu võideldes taotleb Iisrael õigustatud eesmärki:
"mitte kunagi enam 7. oktoobrit."
Mida kauem sõda kestab, seda suuremaks tõuseb tsiviilohvrite arv,
seda meeleheitlikumaks muutub inimeste olukord Gazas,
seda enam tekitab see küsimuse:
"Olenemata eesmärgist, kas see õigustab nii kohutavalt suuri kulusid?"
või "kas eesmärgi saavutamiseks on teisi viise?"
Kui kantsler Schulz väljendas muret
peamiselt humanitaarsetest kaalutlustest,
näivad teised Lääne juhid võitlevat sisepoliitiliste kaalutlustega,
kuna islamistlikud immigrandid on ilmselt suutnud avaldada mõju
neid võõrustava riigi välispoliitikale.
Keset pingete suurenemist Bideni ja Netanyahu valitsuste vahel
vestles USA president Joe Biden telefonitsi peaminister Netanyahuga,
et püüda leevendada ilmseid vaidlusteemasid kahe liitlase vahel.
Vestlesin USA presidendi Joe Bideniga.
Arutasime sõja viimaseid arenguid,
sealhulgas Iisraeli pühendumust kõigi sõja eesmärkide saavutamisele:
Hamasi likvideerimine, kõigi meie pantvangide vabastamine
ja tagamine, et Gaza ei kujutaks iial enam Iisraelile ohtu,
pakkudes samal ajal vajalikku humanitaarabi,
mis aitab neid eesmärke saavutada.
Bideni valitsuse poolt telefonivestlust maininud
USA riikliku julgeoleku nõunik Jake Sullivan kinnitas,
et olenemata erimeelsustest
on president Biden endiselt üdini pühendunud
Iisraeli pikaajalise julgeoleku tagamisele.
Kuulsite ilmselt, et president Biden rääkis täna peaminister Netanyahuga.
Nad arutasid viimaseid arenguid Iisraelis ja Gazas
ja Iisraeli sõjaliste operatsioonide seisu.
President rõhutas sügavat pühendumust
Iisraeli pikaajalise julgeoleku tagamisele. Ta kinnitas,
nagu ka riigi olukorra kõnes, et Iisraelil on õigus rünnata Hamasi
pärast tõsiseimat holokaustijärgset veresauna juutide vastu.
President kordas täna peaministrile, et jagame eesmärki võita Hamas,
kuid lihtsalt usume, et selleks on vaja sidusat ja jätkusuutlikku strateegiat.
Sullivan rääkis täpsemalt Bideni vestlusest Netanyahuga,
eriti Washingtoni vastuväidetest Jeruusalemma otsusele
alustada rünnakut Gaza piirilinnale Rafah'le
President ja peaminister rääkisid täna pikalt Rafah'st.
President selgitas, miks ta muretseb
Iisraeli suurema sõjaoperatsiooni pärast Rafah's,
sarnaselt Gaza linna ja Khan Younisega.
Esiteks on Rafah's varjupaiga leidnud üle miljoni inimese.
Nad läksid Gaza linnast Khan Younisesse ja siis Rafah'sse.
Neil pole kuhugi mujale minna. Gaza teised suuremad linnad
on hävitatud ja Iisrael pole esitanud meile ega maailmale plaani,
kuidas või kuhu nad need tsiviilelanikud turvaliselt viiksid,
rääkimata toitmisest ja majutamisest
ning põhiasjade tagamisest, nagu san-teenused.
Suurem maaoperatsioon seal oleks viga.
See viiks uute süütute tsiviilohvriteni,
halvendaks niigi kohutavat humanitaarkriisi,
süvendaks anarhiat Gazas ja isoleeriks veel enam Iisraeli.
On tähtis rõhutada, et ilma sõjalise operatsioonita Rafah's
jääks islamistlik Hamas ellu
ja taastaks Gazas pikemas perspektiivis tõenäoliselt kontrolli.
Seega, kuigi Jeruusalemm jääb vankumatult oma eesmärgi juurde
likvideerida Hamas, olenemata Bideni valitsuse vastuväidetest,
vastas Netanyahu Bideni palvele
korraldada töökohtumised Washingtoni murede leevendamiseks.
Punasele merel töötavad USA, Inglismaa ja teised mereväelaevad
Iraani käsilase Ansar-Allah' vastu, mida domineerivad hutid,
tehes mitmeid rünnakuid laevanduse vastu Jeemenis.
Alles eile teatas USA keskväejuhatus seitsme laevavastase raketi,
kolme drooni ja kolme relvakonteineri kinnipidamisest
huttide kontrollitaval Jeemeni territooriumil pärast seda,
kui CENTCOM tegi kindlaks, et need relvad kujutavad endast vahetut ohtu
regioonis viibivatele kaubalaevadele ja USA mereväe laevadele.
Oluline on märkida, et hoolimata Lääne vastumeetmetest
Iraani käsilase vastu Jeemenis
lubas huti hõimu juht hiljuti rünnakuid laevanduse vastu veelgi laiendada.
Meie peamine võitlus on takistada
Iisraeli vaenlasega seotud laevade liikumist
mitte ainult läbi Araabia lahe, Punase mere ja Adeni lahe,
vaid kõigeväelise Allahi armu ja abiga
püüame takistada ka nende liikumist India ookeanil
ja Hea Lootuse neeme suunas Lõuna-Aafrikas.
See on oluline, keerukas ja märkimisväärne samm
ning oleme juba alustanud sellega seotud operatsioone.
Samal ajal kui Iraani käsilase juht teatas rünnakute laiendamisest
vaba laevaliikluse vastu, süvendavad tema isandad Teheranis
oma mereväeliitu Moskva ja Pekingiga.
See väljendus viimati mereväeõppusel Omaani lahes
nimega "Security Bond 2024" (Julgeolekuside 2024).
Ühisõppustel keskendusid Hiina, Iraan ja Venemaa
piraatlusevastastele, otsingu- ja päästeoperatsioonidele,
harjutasid tulistamist, kaaperdatud kaubalaevade päästmist jms.
Pooled juhtisid kordamööda ja tegid koostööd.
Õppused edendasid kolmepoolset vahetust ja koostööd.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Julgustan ka palvetama rahu Jeruusalemmale
ja lunastust Iisraelile.
Olen Jonathan Hessen. Õnnistatud nädalat!
Kohtumiseni järgmises saates! Seniks - shalom Jeruusalemmast.
Tõlge: Monika Jaaguri